open-index/open-wikipedia-markdown huggingface dataset:
Μαραθιά Ευρυτανίας

Η **Μαραθιά**, επίσημα η **Μαραθέα**, είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφία - ιστορία
Η Μαραθιά βρίσκεται στα δυτικά όρια με την Περιφερειακή Ενότητα Αιτωλοακαρνανίας στις πλαγιές των Ευρυτανικών (νοτίων) Αγράφων σε υψόμετρο 800 μέτρα. Είναι κτισμένη στα βορειοανατολικά της τεχνητής λίμνης Κρεμαστών και δυτικά του Ταυρωπού ποταμού (Μέγδοβας). Απέχει 17 χιλιόμετρα Ν. από το Κερασοχώρι (έδρα του δήμου) και 39 χιλιόμετρα Δ.-ΒΔ. από το Καρπενήσι.

Σύμφωνα με το σχέδιο Καλλικράτης μαζί με την Αμίριανη (Πάνω Μαραθιά), την ακατοίκητη Κάτω Μαραθιά και το Παρκιό αποτελούν την τοπική κοινότητα Μαραθιάς που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 ως κοινότητα έχει πληθυσμό 91 κατοίκους ενώ ως οικισμός 69.

Η πληθυσμιακή διακύμανση του χωριού είναι η εξής:

## Παραπομπές


## Βιβλιογραφία
* *Εγκυκλοπαίδεια Νέα Δομή*, τόμος 7, Εκδόσεις Τεγόπουλος - Μανιατέας, Αθήνα 1996
* Ντάσιος Τάκης , *Στ' Άγραφα*, Εκδόσεις Μίλητος, Αθήνα 1999, ISBN 960-8460-13-1
* Συλλογικό έργο, *Νομός Ευρυτανίας*, τόμος 13, σειρά ΕΛΛΑΔΑ, Εκδόσεις Δομή, Αθήνα 2006.

## Εξωτερικοί σύνδεσμοι
* Ο Μαραθιάς στην επίσημη ιστοσελίδα του Δήμου Αγράφων 
* Φωτογραφίες της Μαραθιάς από τον ιστότοπο technovision.gr/

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Παρκιό Ευρυτανίας

Το **Παρκιό** είναι ημιορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γεωγραφία - Ιστορία
Το Παρκιό βρίσκεται προς τα δυτικά όρια με την Περιφερειακή Ενότητα Αιτωλοακαρνανίας, στις δυτικές όχθες του Ταυρωπού ποταμού και σε υψόμετρο 350 μέτρα. Απέχει 12 χλμ. Ν.-ΝΑ. από το Κερασοχώρι (έδρα του δήμου) και 27 χλμ. Δ.-ΒΔ. από το Καρπενήσι. Θεωρείται ένας από τους συνοικισμός της γειτονικής Μαραθιάς (Δ.) και ως ξεχωριστός οικισμός αναφέρεται για πρώτη φορά το 1971 να απογράφεται στην τότε κοινότητα Μαραθιάς. Σύμφωνα με το σχέδιο Καλλικράτης μαζί με την Μαραθιά, την Κάτω Μαραθιά και την Αμίριανη αποτελούν την τοπική κοινότητα Μαραθιάς που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 11 κατοίκους.

## Παραπομπές



Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Ζαν-Μπεντέλ Μποκασά

Ο **Ζαν-Μπεντέλ Μποκασά** (1922-1996) ήταν πρώην δικτάτορας της Κεντροαφρικανικής Δημοκρατίας μετά από πραξικόπημα που έκανε στην κυβέρνηση Ντακό την 1 Ιανουαρίου 1966.Στις 4 Δεκεμβρίου 1976 αυτοανακηρύχθηκε Αυτοκράτορας της Κεντρικής Αφρικής αξίωμα που κράτησε ως την εκθρόνισή του το 1979.

## Τα γεγονότα του 1979
Σε διαδηλώσεις το 1979 οι αστυνομικές δυνάμεις του Μπόσα άνοιξαν πύρ εναντίον των διαδηλωτών με αποτέλεσμα εκατοντάδες να χάσουν την ζωή τους. Την ίδια χρονιά η αστυνομία συνέλαβε εκατοντάδες μαθητές  που είχαν βγει στους δρόμους για να διαμαρτυρηθούν, επειδή ένα προεδρικό διάταγμα τους υποχρέωνε να φορούν πανάκριβες στολές με την εικόνα του Μποκασά ραμμένη πάνω τους, τις οποίες έπρεπε να αγοράσουν από το εργοστάσιο ιδιοκτησίας μιας εκ των συζύγων του. Τα παιδιά οδηγήθηκαν στις φυλακές και 100 από αυτά δολοφονήθηκαν από τους φρουρούς τους. Μαρτυρίες των επιζώντων μάλιστα,λένε πως και ο ίδιος ο Μποκασά συμμετείχε στο περιστατικό σπάζοντας με το μπαστούνι του τα κρανία 5 παιδιών. Tον Σεπτέμβριο του ίδιου έτους Γαλλικά στρατεύματα εισέβαλαν στη χώρα σε μια επιχείρηση ανατροπής του Μποκασά, κάτι που κατέφεραν..

## Η δίκη του Μποκασά
Η δίκη του Μποκασά ξεκίνησε στις 15 Δεκεμβρίου 1986. Εκεί δικάστηκε για κανιβαλισμό, δολοφονίες αλλά και για τους φριχτούς βασανισμούς στις φυλακές του. Στις 12 Ιουνίου 1987 ο Μποκασά κρίθηκε ένοχος για όλες τις κατηγορίες, εκτός από εκείνες που αφορούσαν την ανθρωποφαγία επειδή δεν υπήρχαν στοιχεία. Αν και η ποινή του ήταν η θανατική, μετατράπηκε σε ισόβια κάθειρξη. Το 1989 η ποινή του μειώθηκε σε 20 χρόνια και το 1993 αφέθηκε ελεύθερος λόγω αμνηστίας από τον δικτάτορα Αντρέ Κολινγκμπά. Απεβίωσε το 1996 από μυοκαρδιακό έμφραγμα.

## Παραπομπές


Κατηγορία:Πρόεδροι της Κεντροαφρικανικής Δημοκρατίας
Άλεξ Χου Άντερσεν

Ο **Άλεξ Χου Άντερσεν** (δανικά:Alex Høgh Andersen ,γεννημένος στις 20 Μαΐου 1994) είναι Δανός ηθοποιός και φωτογράφος. Είναι κυρίως γνωστός για το πρωταγωνιστικό ρόλο του ως Άιβαρ ο Ασπόνδυλος στην ιστορική δραματική τηλεοπτική σειρά του History channel Βίκινγκς.

## Βιογραφία
Γεννήθηκε και μεγάλωσε σε μια μικρή πόλη νοτιοδυτικά της Κοπεγχάγης που ονομάζεται Slagelse . Ο Άντερσεν ανακάλυψε την αγάπη του για το χώρο της υποκριτικής όταν ήταν ακόμα στο σχολείο συμμετέχοντας σε θεατρικές παραστάσεις  .Συμμετείχε σε πολλά μουσικά έργα και όπως και οι συνομήλικοί του, άρχισε να κάνει ακρόαση για ρόλους ταινιών. Στα 17 του, συνειδητοποίησε τη διαφορά μεταξύ των ρόλων μίας ζωντανής παράστασης και αυτών μπροστά από μια κάμερα. Αυτό τον ώθησε να σπουδάσει Κινηματογραφικές Σπουδές στο Πανεπιστήμιο της Κοπεγχάγης .

Στον ελεύθερο χρόνο του ασχολείται με τη φωτογραφία και σκηνοθετεί ταινίες μικρού μήκους. 

## Εργογραφία

### Φιλμογραφία

## Παραπομπές


Κατηγορία:Δανοί ηθοποιοί
Κύκλος των Μηνών

Ο **Κύκλος των Μηνών** βρίσκεται στον Τόρρε ντελ Άκουιλα,  στο Κάστρο του Μπουονκονσίλιο, στο Τρέντο, στη βόρεια Ιταλία. 

Πρόκειται για μια σειρά από νωπογραφίες στις οποίες απεικονίζονται αγροτικές και κτηνοτροφικές εργασίες καθώς και δραστηριότητες ευγενών που πραγματοποιούνταν στη διάρκεια κάθε ενός από τους μήνες του έτους. Οι νωπογραφίες αυτές  χρονολογούνται στο τέλος του 14ου -αρχές του 15ου αιώνα και αποτελούν σπάνια πηγή της οικονομικής και κοινωνικής ζωής της εποχής εκείνης και ένα από τα πιο σημαντικά δείγματα διεθνούς γοτθικού ρυθμού στη βόρεια Ιταλία. Αποδίδονται στο δάσκαλο Βεντσεσλάο (Venceslao), από τη Βοημία. 

Στις εν λόγω νωπογραφίες,  από τις οποίες διασώζονται μόνο οι έντεκα καθώς ο Μάρτιος, που ήταν ζωγραφισμένος πάνω σε ξύλο, καταστράφηκε από μια πυρκαγιά, οι άνθρωποι του λαού παρουσιάζονται με πιο σκούρα, καμμένα από τον ήλιο πρόσωπα, να εργάζονται σε αντίθεση με τους ευγενείς που έχουν λευκό δέρμα και απεικονίζονται σε στιγμές διασκέδασης. Επίσης στους μήνες Νοέμβριο και Δεκέμβριο απεικονίζεται και η πόλη του Τρέντο ενώ στον Ιανουάριο το Κάστρο του Stenico.

## Φωτογραφίες

File:Ciclo dei mesi, gennaio.jpg|Ιανουάριος
File:Ciclo dei mesi, febbraio.jpg|Φεβρουάριος
File:Ciclo dei mesi, aprile.jpg|Απρίλιος
File:Ciclo dei mesi, maggio.jpg|Μάιος
File:Ciclo dei mesi, giugno.jpg|Ιούνιος
File:Ciclo dei mesi, luglio.jpg|Ιούλιος
File:Ciclo dei mesi, agosto.jpg|Αύγουστος
File:Ciclo dei mesi, settembre.jpg|Σεπτέμβριος
File:Ciclo dei mesi, ottobre.jpg|Οκτώβριος
File:Ciclo dei mesi, novembre.jpg|Νοέμβριος
File:Ciclo dei mesi, dicembre 2.jpg|Δεκέμβριος


## Παραπομπές


## Βιβλιογραφία
*Welber M., Affreschi dei mesi di torre d'Aquila Castello Buonconsiglio (sec. XV), 1995    
*Pierluigi De Vecchi ed Elda Cerchiari, I tempi dell'arte, volume 2, Bompiani, Milano 1999.

## Εξωτερικοί σύνδεσμοι
* 

Κατηγορία:Τοιχογραφίες
Απολιθωμένο δάσος Εύβοιας

Ανάμεσα στα χωριά Αγία Άννα, Κερασιά και Παππάδες της νήσου Ευβοίας υπάρχει το **Απολιθωμένο Δάσος της Εύβοιας**, με ηλικία που αγγίζει τα 20.000.000 χρόνια.  Το Δάσος είναι ένα από τα ελάχιστα του είδους τόσο στην Ελλάδα όσο και παγκόσμια. 

## Παραπομπές


Κατηγορία:Απολιθώματα
Σπυρίντων Ντζέροβ

Ο **Σπυρίντων Ντζέροβ** (βουλγαρικά: Спиридон Джеров), ήταν βούλγαρος επαναστάτης συμμετέχων στην Ελληνική επανάσταση του 1821, μέλος της Φιλικής εταιρείας.

Ο Σπυρίντων Ντζέροβ γεννήθηκε στην Οχρίδα, που τότε ανήκε στην Οθωμανική Αυτοκρατορία. Μετακόμισε στο Μοναστήρι, όπου ασχολήθηκε με το εμπόριο. Με την υποστήριξη του Μητροπολίτη Μοναστηρίου, το 1821 ηγήθηκε της εξέγερσης της Φιλικής Εταιρείας στην περιοχή. Παραδόθηκε αργότερα από τον επίσκοπο και απαγχονίστηκε από τις τουρκικές αρχές στο μεγάλο παζάρι του Μοναστηρίου.

Εγγόνια του ήταν οι επαναστάτες Σπύρος, ο Λούκα, και ο στρατηγός Κλήμεντ Ντζέροβ.

## Παραπομπές


Κατηγορία:Βούλγαροι αγωνιστές του 1821
Κατηγορία:Βούλγαροι επαναστάτες του 19ου αιώνα
Κατηγορία:Αγωνιστές του 1821
Κατηγορία:Βούλγαροι μέλη της Φιλικής Εταιρείας
Ποταμός Κουίλου

Ο **ποταμός Κουίλου** (ή **Κουίλο**) είναι ένας σημαντικός ποταμός που πηγάζει στην Ανγκόλα και ρέει βόρεια μέσω της επαρχίας Μπαντούντου στη Λαϊκή Δημοκρατία του Κονγκό (ΛΔΚ) προς την πόλη Μπαντούντου, όπου συμβάλει με τον ποταμό Κουάνγκο λίγο πριν αυτός συμβάλει με τον ποταμό Κασάι. Στη ΛΔΚ ο ποταμός ρέει από τις πόλεις Γκούνγκου, Κικουίτ, Μπουλούνγκου, Μπαγκάτα, Ραδερφόρντια και Μπαντούντου. Η πόλη Λουσάνγκα, πρώην Λέβερβιλ, βρίσκεται στο σημείο όπου ο ποταμός Κουένγκε συμβάλει με τον Κουίλου, μεταξύ Κικουίτ και Μπουλούνγκου.

## Χαρακτηριστικά
Είναι ελικοειδής ποταμός. Κοντά στην εκβολή του έχει πλάτος 950 μέτρα ενώ η κοίτης του είναι αμμώδης. Ο ποταμός έχει μήκος περίπου 965 χιλιόμετρα. Κατά τη διάρκεια της περιόδου των βροχοπτώσεων η πλημμυρική περιοχή καλύπτει 1.559 τετραγωνικά χιλιόμετρα. Οι πηγές του ποταμού βρίσκονται σε υψόμετρα μεταξύ 1.000 και 1.800 μέτρων στα ορεινά της Ανγκόλας. Κατεβαίνει απότομα στην επίπεδη κεντρική λεκάνη του Κονγκό σε υψόμετρο μεταξύ 500 και 300 μέτρων πάνω από την επιφάνεια της θάλασσας. Μια έρευνα του 2011 διαπίστωσε 113 είδη ψαριών σε 21 οικογένειες και 8 τάξεις.

Αρχείο:Au bord de la rivère Kwilu à Bandundu.jpg|Δίπλα στον ποταμό στο Μπαντούντου, Ιούνιος 2007
Αρχείο:Rivière Kwilu à Bandundu.jpg|Ο ποταμός στο Μπαντούντου, Ιούνιος 2007


## Παραπομπές


## Πηγές

*
*

## Εξωτερικοί σύνδεσμοι
* 

Κατηγορία:Διεθνείς ποταμοί της Αφρικής
Κατηγορία:Ποταμοί της Ανγκόλας
Κατηγορία:Ποταμοί της Λαϊκής Δημοκρατίας του Κονγκό
Αμπάρες Ευρυτανίας

Οι **Αμπάρες** είναι μικρός ημιορεινός οικισμός της Στερεάς Ελλάδας στην Περιφερειακή Ενότητα Ευρυτανίας σε υψόμετρο 400 μέτρα. Βρίσκεται στα δυτικά όρια με την Περιφερειακή Ενότητα Αιτωλοακαρνανίας, βόρεια της τεχνητής λίμνης Κρεμαστών, ανάμεσα στα χωριά Άγιος Προκόπιος και Τσούκκα. Απέχει 13 χλμ. Δ. από το Κερασοχώρι (έδρα του δήμου) και 51 χλμ. Δ.-ΒΔ. από το Καρπενήσι. Ως ξεχωριστός οικισμός αναφέρεται για πρώτη φορά το 1961 να απογράφεται στην τότε κοινότητα Παλαιοκατούνας. Σύμφωνα με το σχέδιο Καλλικράτης μαζί με τον Άγιο Προκόπιο και την Τσούκκα αποτελούν την τοπική κοινότητα Παλαιοκατούνας που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 17 κατοίκους.
## Πληθυσμός

## Εξωτερικοί σύνδεσμοι
* Φωτογραφίες από τις Αμπάρες στον ιστότοπο https://www.technovision.gr/

## Παραπομπές


## Πηγές

*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Κυαμώδη

Τα **Κυαμώδη** (λατ. *Fabales*) είναι τάξη των αγγειόσπερμων φυτών. Στο σύστημα ταξινόμησης APG IV κατατάσσεται στην ομάδα των κυαμιδών. Περιλαμβάνει 4 οικογένειες, 762 γένη και πάνω από τα 20.410 είδη. Σε αυτή την τάξη ανήκουν πολλά καλλιεργούμενα φυτά μεγάλης διατροφικής και οικονομικής σημασίας, όπως φασολιά και ρεβιθιά.
 
## Ταξινόμηση
Σύμφωνα με το σύστημα APG IV (2016) η τάξη των κυαμώδη περιλαμβάνει 4 οικογένειες:
* *Fabaceae* &ndash; *[[Κυαμοειδή]]*
* *[[Polygalaceae]]*
* *[[Quillajaceae]]*
* *[[Surianaceae]]*
 
 
## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Κυαμωδών σύμφωνα με το σύστημα APG IV (2016).
 

## Παραπομπές
Closer (άλμπουμ των Joy Division)

Το **Closer** είναι το δεύτερο και τελευταίο στούντιο άλμπουμ της αγγλικής ροκ μπάντας Joy Division που κυκλοφόρησε στις 18 Ιουλίου 1980 από την Factory Records.  Με παραγωγό τον Martin Hannett, κυκλοφόρησε δύο μήνες μετά την αυτοκτονία του τραγουδιστή και του στιχουργού της μπάντας Ίαν Κέρτις. Το άλμπουμ έφτασε στο Νο. 6  των βρετανικών Albums Chart  και έφτασε στη 3η θέση στη Νέα Ζηλανδία τον Σεπτέμβριο του 1981. Το Closer θεωρήθηκε ως το καλύτερο άλμπουμ εκείνης της χρονιάς από το New Musical Express. Αναδιαμορφώθηκε και κυκλοφόρησε ξανά το 2007. Σήμερα, το Closer αναγνωρίζεται ευρέως ως ένα από τα σημαντικότερα άλμπουμ της ποστ-πανκ μουσικής . Μετά την κυκλοφορία του single "*[[Love Will Tear Us Apart]]*" τον Ιούνιο του 1980, τα υπόλοιπα μέλη της μπάντας σχημάτισαν τους New Order. 

## Παραπομπές


Κατηγορία:Άλμπουμ του 1980
Κατηγορία:Joy Division
Χατζηγιάννης Μερτζέλλος

Ο **Χατζηγιάννης Μερτζέλλος** ή **Σοφικίτης** (1791-1860)ήταν Έλληνας οπλαρχηγός της Ελληνικής Επανάστασης. Το 1825 ορίστηκε αντιστράτηγος από την προσωρινή κυβέρνηση της Ελλάδας.

## Δράση
Μυήθηκε στη Φιλική Εταιρεία παραμονή της 25ης Μαρτίου 1821. Κατά τα χρόνια της επανάστασης έδωσε μεγάλο μεγάλο μέρος της προσωπικής του περιουσίας για την ένοπλη εξέγερση της Κορίνθου όπου ορίστηκε Οπλαρχηγός.

## Παραπομπές


Κατηγορία:Αγωνιστές του 1821
Άγιος Προκόπιος Ευρυτανίας

Ο **Άγιος Προκόπιος** ή η **Νέα Παλαιοκατούνα** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας σε υψόμετρο 500 μέτρων. Σύμφωνα με την απογραφή του 2011 ως κοινότητα έχει πληθυσμό 390 κατοίκων ενώ ως οικισμός 243.

## Γενικά και ιστορικά στοιχεία
Ο Άγιος Προκόπιος βρίσκεται στα δυτικά όρια με την Περιφερειακή Ενότητα Αιτωλοακαρνανίας, βόρεια της τεχνητής λίμνης Κρεμαστών και δυτικά του ποταμού Αγραφιώτη. Απέχει 15 χιλιόμετρα Δ. από το Κερασοχώρι (έδρα του δήμου) και 54 χλμ. ΒΔ. από το Καρπενήσι. Το χωριό δημιουργήθηκε από την μετακίνηση των κατοίκων της Παλαιοκατούνας (ή Παλαιοκάτουνου) που βρισκόταν βορειότερα και σε μεγαλύτερο υψόμετρο (800 μ.) μετά από τον ισχυρό σεισμό του 1966 (6,2  Ρίχτερ) που έπληξε την περιοχή.

Ως ξεχωριστός οικισμός αναφέρεται για πρώτη φορά το 1971 στο ΦΕΚ 53Α - 16/03/1971, όπου ορίζεται έδρα της προϋπάρχουσας κοινότητας Παλαιοκατούνας. Σύμφωνα με το σχέδιο Καλλικράτης μαζί με την Τσούκκα και τις Αμπάρες αποτελούν την τοπική κοινότητα Παλαιοκατούνας που ανήκει στη δημοτική ενότητα Φραγκίστας του Δήμου Αγράφων.

## Απογραφές πληθυσμού

## Εξωτερικοί σύνδεσμοι
* Φωτογραφίες από τον Άγιο Προκόπιο στον ιστότοπο https://www.technovision.gr/

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Jeep Wagoneer (WS)

Το **Jeep Wagoneer** και το ακόμα πιο πολυτελές **Jeep Grand Wagoneer** είναι δύο εξαιρετικά μεγάλων διαστάσεων SUV αυτοκίνητα, που ξεκίνησαν να κατασκευάζονται από την αμερικανική αυτοκινητοβιομηχανία Jeep τον Μάρτιο του 2021, για τη σεζόν (model year) του 2022. Οι πρώτες πωλήσεις στις ΗΠΑ άρχισαν τον Οκτώβριο του 2021. Για την ακρίβεια, το μοντέλο έχει 4 υπο-μοντέλα, το βασικό **Wagoneer**, την πολυτελέστερη έκδοση εξοπλισμού **Grand Wagoneer**, και τις εκδοχές με μακρύτερο μεταξόνιο **Wagoneer L** και **Grand Wagoneer L**.

Τα αυτοκίνητα αυτά πωλούνται ως ανταγωνιστικά μοντέλα των μεγάλων πολυτελών SUV, κυρίως της Cadillac Escalade και του Lincoln Navigator.

## Μετάδοση κίνησης
Η στάνταρ εκδοχή Wagoneer φέρει κίνηση στους πίσω τροχούς ή προαιρετική 4-κίνηση, ενώ η κάπως πολυτελέστερη εκδοχή Grand Wagoneer φέρει στάνταρ τετρακίνηση.

## Επίπεδα εξοπλισμού
Και οι δύο εκδοχές Wagoneer και Grand Wagoneer προσφέρονται σε 3 επίπεδα εξοπλισμού: Series I, Series II και Series III. Ένα επιπλέον επίπεδο εξοπλισμού, το Obsidian, είναι αποκλειστικό στο Grand Wagoneer.

## Αναφορές


## Εξωτερικοί σύνδεσμοι

* Η επίσημη Αμερικανική ιστοσελίδα του μοντέλου

Wagoneer (WS)
Κατηγορία:Αυτοκίνητα SUV
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας
Κολοκυνθώδη

Τα **Κολοκυνθώδη** (λατ. *Cucurbitales*) είναι τάξη των αγγειόσπερμων φυτών. Στο σύστημα ταξινόμησης APG IV κατατάσσεται στην ομάδα rosid I. Περιλαμβάνει 7 οικογένειες, 109 γένη και πάνω από τα 2990 είδη. Δενδρώδη, θαμνώδη ή ποώδη φυτά που εξαπλώνονται στις τροπικές, υποτροπικές και εύκρατες περιοχές. Σε αυτήν την τάξη ανήκουν τα μερικά είδη που έχουν μεγάλη διατροφική και οικονομική σημασία και καλλιεργούνται ευρέως όπως καρπούζι και κολοκυθιά.
 
## Ταξινόμηση
Σύμφωνα με το σύστημα APG IV (2016) η τάξη των Κολοκυνθώδη περιλαμβάνει 7 οικογένειες:
* *[[Anisophylleaceae]]*
* *Begoniaceae * - Βεγονιοειδή
* *[[Coriariaceae]]*
* *Corynocarpaceae* - Κορυνοκαρποειδή
* *Cucurbitaceae *- Κολοκυνθοειδή
* *Datiscaceae *- Δατισκοειδή
* *[[Tetramelaceae]]*
 
Στο σύστημα του Κρόνκουιστ οι πρώτες 4 οικογένειες κατατάσσονταν στην τάξη Ιώδη. Οι υπόλοιπες οικογένειες υποτάχτηκαν σε διάφορες τάξεις.

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Κολοκυνθώδη σύμφωνα με το σύστημα APG IV (2016).
 

## Παραπομπές
Βραβείο Νίκε

Το **Βραβείο Λογοτεχνίας Νίκε** (πολωνικά: *Nagroda Literacka Nike*) είναι ένα από τα πιο υψηλού κύρους βραβεία για την πολωνική λογοτεχνία. Δημιουργήθηκε το 1997 και χρηματοδοτήθηκε από την *[[Gazeta Wyborcza]]*, τη δεύτερη μεγαλύτερη καθημερινή εφημερίδα της Πολωνίας και τη συμβουλευτική εταιρεία NICOM και απονέμεται ετησίως, κάθε Οκτώβριο, για το καλύτερο βιβλίο ενός εν ζωή συγγραφέα που γράφτηκε στα πολωνικά και δημοσιεύθηκε τον προηγούμενο χρόνο. Είναι ανοιχτό για τους υποψηφίους από όλα τα λογοτεχνικά είδη, συμπεριλαμβανομένων των μη λογοτεχνικών δοκικίων και αυτοβιογραφιών. Κάθε χρόνο, μια εννεαμελής κριτική επιτροπή επιλέγει τον βραβευμένο με διαδικασία τριών σταδίων. Είκοσι επίσημοι υποψήφιοι γίνονται δεκτοί τον Μάιο, από τους οποίους επτά φιναλίστ δηλώνονται τον Σεπτέμβριο. Η τελική απόφαση δεν λαμβάνεται παρά την ημέρα της τελετής απονομής του Οκτωβρίου. Το βραβείο αποτελείται από ένα αγαλματίδιο που αναφέρεται στην Ελληνίδα θεά Νίκη, το οποίο σχεδιάστηκε από τον διακεκριμένο Πολωνό γλύπτη Καζίμιες Γκούσταφ Ζέμουα και ένα χρηματικό έπαθλο 100.000 ζλότι (περ. 25.000 ευρώ).

Εκτός από το κύριο βραβείο της κριτικής επιτροπής, υπάρχει ένα βραβείο κοινού βάσει του αποτελέσματος της ψηφοφορίας για τους επτά επίσημους φιναλίστ που διεξάγει η *Gazeta Wyborcza*. Οι ετυμηγορίες του κοινού και της κριτικής επιτροπής συνέπεσαν μόνο περιστασιακά (2000, 2001, 2004, 2015, 2018 και 2019).

## Βραβευθέντες

### Βραβείο κριτικής επιτροπής
[μικρογραφία|285x285εσ| Η [Όλγκα Τοκάρτσουκ κέρδισε το βραβείο δύο φορές, το 2008 και το 2015]]
[μικρογραφία|190x190εσ| [Κάρολ Μοντζελέφσκι]]
[μικρογραφία|190x190εσ| [Γιοάννα Μπάτορ]]
[μικρογραφία|190x190εσ| [Γέζι Πιλχ]]
[μικρογραφία|190x190εσ| [Τσέσλαφ Μίλος|Τσέσουαφ Μίουος]]
[μικρογραφία|270x270εσ| [Βόιτσιεχ Κούτσοκ]]
[μικρογραφία|253x253εσ| [Βιέσουαφ Μισλίφσκι]]

## Παραπομπές


## Εξωτερικοί σύνδεσμοι
* Μερικές πληροφορίες στα αγγλικά
* Επίσημος ιστότοπος (πολωνικά)

Νικε
Νικε
Τζατσίντο Κολένιο

Ο **Τζατσίντο Κολένιο** (Τορίνο, 1793 – Μπαβένο, 1856) ήταν ιταλός πατριώτης της εποχής της ιταλικής ενοποίησης, φίλος του Τζουζέπε Γκαριμπάλντι. Εκπαιδευμένος ως γεωλόγος, έγινε Πεδεμόντιος πολιτικός και τον Ιούλιο του 1848 διορίστηκε υπουργός πολέμου στην κυβέρνηση Κασάτι.

Ο Κολένιο πολέμησε κατά την διάρκεια των Ναπολεόντειων Πολέμων και έφτασε τον βαθμό του συνταγματάρχη σε μια ομάδα μηχανικών. Μετά την εξορία του από την Ιταλία ενώθηκε με τον φίλο του κόμη Σαντόρε ντι Σανταρόζα στην Ελλάδα και πολέμησαν στην Ελληνική Επανάσταση. Στις 31 Μαρτίου 1825 διορίστηκε επικεφαλής μηχανικός της φρουράς του Νιόκαστρου το οποίο βρισκόταν υπό πολιορκία από αιγυπτιακά στρατεύματα.

## Παραπομπές

## Αναφορές

* 

Κατηγορία:Ιταλοί γεωλόγοι
Κατηγορία:Αγωνιστές του 1821
Κατηγορία:Ιταλοί αγωνιστές του 1821
Χορός των μαχαιριών

O **Χορός των Μαχαιριών** ή αλλιώς «**Πιτσάκ**» είναι ένοπλος χορός που έχει τις ρίζες του στην αρχαία Ελλάδα. Ποντιακός χορός, η πλοκή του οποίου είναι παρόμοια με αυτή που αναφέρει και ο Ξενοφών στην «Κύρου Ανάβαση».

Για πολλούς ο Χορός των Μαχαιριών ή αλλιώς Πιτσάκ κλείνει τον Πυρρίχιο χορό. Αφού τα δύο πιο δυνατά παλικάρια που έμεναν ακούραστα, συνέχιζαν με τον χορό αυτό. Οι δύο χορευτές (Πυρριχιστές) ξέφευγαν από τον κύκλο και συνέχιζαν με έναν χορό στον οποίο κρατούσαν μαχαίρια. Με τα οποία αυτοσχεδιάζουν, μιμούμενοι επίθεση και άμυνα. Οι παλαιότεροι πετούσαν το μαχαίρι στον αέρα και μάλιστα μερικοί το έπιαναν με το στόμα. Το τέλος του χορού μας δίνει ζωντανή την εικόνα της μάχης.

Το Πιτσάκ είναι ένας ελεύθερος Ποντιακός χορός και βασίζει το ρυθμό του στον «πυρρίχιο πόδα». Ένα μουσικό μέτρο σύντομο, γι’ αυτό και σαν ρυθμός είναι έντονος και ζωηρός.

Τον χορό αυτό μπορεί να τον συναντήσετε και με τις ονομασίες: «Tη μαχαιρί» ή «Πιτσάκ οϊνί» η Τούρκικη ονομασία του χορού.

## Ξενοφώντος Κύρου Ανάβαση
Όπως αναφέρθηκε, ο Χορός των Μαχαιριών είναι γνωστός χορός στον Πόντο από την αρχαία εποχή και η πλοκή του είναι παρόμοια με αυτήν που παρουσιάζει ο Ξενοφών. Συγκεκριμένα, ο Ξενοφών στην «Κύρου Ανάβαση» περιγράφει τη δεξίωση που έδωσε για τους Παφλαγόνες και τον χορό Πιτσάκ ως εξής:

«Δύο Θράκες, στα Κοτύωρα, χόρεψαν ένα χορό με συνοδεία φλογέρας, φορτωμένοι με τον οπλισμό τους.

Επέδειξαν δε μεγάλη ευλυγισία στα πηδήματα και στον χειρισμό των σπαθιών τους. Στο τέλος ένας από τους δύο, όπως πίστεψαν οι καλεσμένοι, χτύπησε θανατηφόρα τον άλλο. Ο οποίος έπεσε καταγής, μιμούμενος με πολλή πειστικότητα τον πεθαμένο».

Όπως και τότε, έτσι και στον Πόντο, ο χορός χορευόταν από 2 χορευτές που κρατούσαν μαχαίρια, με κατάληξη τον εικονικό θάνατο του ενός. Ο νικητής της διαμάχης κέρδιζε την καρδιά μιας νέας κοπέλας, για χάρη της οποίας και δίδονταν αυτή η μάχη.

## Σημερινή παραλλαγή του Πιτσάκ
Στη σημερινή παραλλαγή αυτού του Χορού των Μαχαιριών, οι δύο χορευτές μετά την διαμάχη τους πετούν τα μαχαίρια και αγκαλιάζονται, δίνοντας ένα μήνυμα συμφιλίωσης.

## Παραπομπές


Μαχαιριων
Φηγώδη

Τα **Φηγώδη** (λατ. ***Fagales*** • από το *fagus* = **, «οξιά») είναι τάξη των αγγειόσπερμων φυτών που περιλαμβάνει μερικές πολύ γνωστές και ευρέως διαδεδομένες οικογένειες φυτών όπως τα Σημυδοειδή, τα Καρυοειδή και φυσικά τα Φηγοειδή. Τα φυτά στην τάξη αυτή είναι συνήθως δενδρώδη ή θαμνώδη. Ταξινομικά στα Φηγώδη κατατάσσονται 7 οικογένειες, 33 γένη και 1,175 είδη.

## Ταξινόμηση
Σύμφωνα με το σύστημα του Κρόνκουιστ (1981), η τάξη των Φηγωδών περιλάμβανε μόνο 4 οικογένειες: Σημυδοειδή (Betulaceae), Φηγοειδή (Fagaceae), Κορυλοειδή (Corylaceae) και Τικοδενδροειδή (Ticodendraceae).

Σύμφωνα με το σύστημα APG IV (2016), η τάξη των Φηγωδών περιλαμβάνει 7 οικογένειες: 
* *Betulaceae* - Σημυδοειδή (σημύδα, γάβρος, σκλήθρα, φουντουκιά)
* *Casuarinaceae* &ndash; Καζουαρινοειδή (καζουαρίνα)
* *Fagaceae* - Φηγοειδή (βελανιδιά, οξιά, καστανιά)
* *Juglandaceae* - Καρυοειδή (καρυδιά)
* *Myricaceae* &ndash; Μυρικοειδή 
* *Nothofagaceae* - Νοθοφηγοειδή
* *Ticodendraceae* - Τικοδενδροειδή

Image:Filao-Réunion.JPG|Είδος καζουαρίνας (*Casuarina equisetifolia*)
Εικόνα:Quercus_ilex2.jpg|Βελανίδι της αριάς
Image:TurkHazel.jpg|Αγριοφουντουκιά (*Corylus colurna*)
Image:Nothofagus obliqua.jpg|*Nothofagus obliqua*
Image:Alnus incana.jpg|*Alnus incana*


## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Φηγώδων σύμφωνα με το σύστημα APG IV (2016).
 

## Παραπομπές
New Order

Οι **New Order** είναι αγγλικό new-wave και post-punk συγκρότημα από το Μάντσεστερ. Έγιναν γνωστοί το 1983 μέσω του τραγουδιού *[[Blue Monday (τραγούδι)|Blue Monday]]*, το οποίο εξακολουθεί να είναι το κορυφαίο σε πωλήσεις maxi-single σε βινύλιο στον κόσμο.

Το συγκρότημα διαδέχθηκε τους Joy Division, του οποίου τα μέλη είχαν συμφωνήσει να μην εμφανιστούν με αυτό το όνομα, εάν ένα μέλος έπρεπε να αποχωρήσει από το συγκρότημα. Όταν ο τραγουδιστής Ίαν Κέρτις αυτοκτόνησε τον Μάιο του 1980, τα υπόλοιπα τρία μέλη του συγκροτήματος τίμησαν από σεβασμό την υπόσχεσή τους και σχηματίστηκαν εκ νέου με το όνομα New Order.

## Δισκογραφία
* (1981) *Movement*
* (1983) *Power, Corruption & Lies*
* (1985) *Low-Life*
* (1986) *Brotherhood*
* (1989) *Technique*
* (1993) *Republic*
* (2001) *Get Ready*
* (2005) *Waiting for the Sirens' Call*
* (2013) *Lost Sirens*
* (2015) *Music Complete*

## Παραπομπές



Κατηγορία:Αγγλικά post-punk συγκροτήματα
Κατηγορία:Βραβευμένοι με Brit
Κατηγορία:Νικητές Ivor Novello Awards
Buzzcocks

Οι **Buzzcocks** είναι αγγλικό punk rock συγκρότημα που δημιουργήθηκε στο Μπόλτον της Αγγλίας το 1976 από τον τραγουδιστή, τραγουδοποιό και κιθαρίστα Πιτ Σέλεϊ και τον τραγουδιστή και τραγουδοποιό Χάουαρντ Ντεβότο. Θεωρούνται καθοριστική επιρροή στη μουσική σκηνή του Μάντσεστερ, στο κίνημα ανεξάρτητων δισκογραφικών, στο punk rock, το power pop και το pop punk. Το πιο διάσημο τραγούδι τους, το οποίο στο αφιέρωμα του Guardian για τον Πιτ Σέλεϊ χαρακτηρίστηκε «αριστούργημα» ή «πανκ ύμνος», είναι το *[[Ever Fallen in Love (With Someone You Shouldn’t’ve)]]*, που διασκευάστηκε, μεταξύ άλλων, από τον Μπίλι Μπραγκ.

## Δισκογραφία
* (1978) *Another Music in a Different Kitchen*
* (1978) *Love Bites*
* (1979) *A Different Kind of Tension*
* (1993) *Trade Test Transmissions*
* (1996) *All Set*
* (1999) *Modern*
* (2003) *Buzzcocks*
* (2006) *Flat-Pack Philosophy*
* (2014) *The Way*

## Παραπομπές


Κατηγορία:Αγγλικά punk rock συγκροτήματα
Ανδρέας Αναστασόπουλος

Ο **Ανδρέας Αναστασόπουλος** είναι διακεκριμένος Έλληνας αθλητής της σφαιροβολίας και είναι ο δεύτερος Έλληνας σφαιροβόλος που πέρασε το φράγμα των είκοσι μέτρων και συγκεκριμένα έχει πετύχει επίδοση 20,19μ. στα Χανιά το 2008, πετυχαίνοντας το όριο για τους Ολυμπιακούς Αγώνες. Αγωνίστηκε με τα χρώματα του Γ.Σ. Κερατσινίου και του Πανελλήνιου Γυμναστικού Συλλόγου.

## Βιογραφικό
Ο Ανδρέας Αναστασόπουλος με καταγωγή από την Αρκαδία γεννήθηκε και μεγάλωσε στη Νίκαια Αττικής στις 2 Απριλίου 1976 και είναι γιος του Βασίλειου και της Παναγιώτας Αναστασοπούλου.

Ξεκίνησε τον αθλητισμό σε ηλικία δώδεκα ετών όταν βγήκε πρώτος στους αγώνες σφαιροβολίας των δημοτικών σχολείων Αττικής κα γυμναστής του σχολείου του Μανουδάκης τον σύστησε στον Δημήτρη Σύρμο που τον ενέταξε στο δυναμικό του Γ.Σ. Κερατσινίου και ήταν ο πρώτος του προπονητής. Προπονητής του επίσης υπήρξε και ο Δημήτρης Κουτσούκης. Τελευταίος του προπονητής ήταν ο Πέτρος Ακριβάκης με το οποίο πέτυχε και την επίδοση 20,19μ., το 2008, πιάνοντας και το ολυμπιακό όριο.

## Διακρίσεις

Κατά τη διάρκεια της αθλητικής του σταδιοδρομίας πέτυχε τις εξής διακρίσεις:

* 1991- 3ος Πανελληνιονίκης Παμπαίδων με επίδοση 14.91μ.
* 1992-2ος Πανελληνιονίκης Παίδων με επίδοση 16.29μ.
* 1993- 1ος Πανελληνιονίκης Παίδων με επίδοση 17.12μ.
* 1994- 1ος Πανελληνιονίκης Έφηβων στον κλειστό στίβο με επίδοση 15.21μ.
* 1994- 3ος Βαλκανιονίκης Έφηβων στον κλειστό στίβο
* 1994- 2ος Πανελληνιονίκης Έφηβων στον ανοικτό στίβο
* 1995- 1ος Πανελληνιονίκης Έφηβων
* 1995- 6ος Πανελληνιονίκης Ανδρών με επίδοση 16.34μ.
* 1995-1ος Βαλκανιονίκης Έφηβων στη Γιουγκοσλαβία
* 1996- 1ος Πανελληνιονίκης Νέων στον ανοικτό στίβο
* 1997- 2ος Πανελληνιονίκης Ένοπλων Δυνάμεων με την ομάδα του Στρατού Ξηράς
* 2005- 1ος Πανελληνιονίκης Ανδρών στον ανοικτό στίβο
* 2006- 1ος Πανελληνιονίκης Ανδρών στον ανοικτό στίβο και 3ος Βαλκανιονίκης Ανδρών στη Βοσνία
* 2007- 1ος Πανελληνιονίκης Ανδρών στον ανοικτό στίβο
* 2008- 1ος Πανελληνιονίκης Ανδρών στον ανοικτό στίβο και επίτευξη Ολυμπιακού ορίου με επίδοση 20.19μ. στα Χανιά της Κρήτης.
* 2009- 2ος Πανελληνιονίκης Ανδρών στον ανοικτό στίβο με επίδοση 18.94μ.
* 2009- 6ος Μεσογειονίκης Ανδρών στην Ιταλία με επίδοση 18.79μ
* 2010-1ος Πανελληνιονίκης Ανδρών στον κλειστό στίβο
* 2011- Τερματισμός αθλητικής καριέρας λόγω τραυματισμού στο γόνατο.

## Παραπομπές


## Εξωτερικοί σύνδεσμοι
* Νέα Κερατσινίου
* flash.gr

Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Αθλητές στίβου Γ.Σ, Κερατσινίου
Κατηγορία:Έλληνες αθλητές της σφαιροβολίας
Κατηγορία:Έλληνες Βαλκανιονίκες
Κατηγορία:Έλληνες Μεσογειονίκες
Κατηγορία:Αθλητές στίβου Πανελλήνιου Γυμναστικού Συλλόγου
Γουλαίικα Ευρυτανίας

Τα **Γουλαίικα** είναι ημιορεινό χωριό της Στερεάς Ελλάδας στην Περιφερειακή Ενότητα Ευρυτανίας σε υψόμετρο 420 μέτρα.

## Γεωγραφία - Ιστορία
Τα Γουλαίικα βρίσκονται στα δυτικά όρια με την Περιφερειακή Ενότητα Αιτωλοακαρνανίας. Το χωριό είναι κτισμένο στις όχθες της τεχνητής λίμνης Κρεμαστών ενώ πριν την κατασκευή του φράγματος ήταν στις ανατολικές όχθες του ποταμού Αγραφιώτη, σε απόσταση 15 χλμ. ΝΔ. από το Κερασοχώρι (έδρα του δήμου) και 53 χλμ. Δ.-ΒΔ. από το Καρπενήσι. Ανατολικά (περίπου 7 χλμ.) είναι η Δυτική Φραγκίστα και βόρεια (περίπου 4 χλμ.), πριν τη Σκαμνιά στην τοποθεσία "Φτερόλακα", είναι το Γεφύρι του Μανώλη. Πρόκειται για πέτρινο μονότοξο γεφύρι το οποίο γεφύρωνε τον Αγραφιώτη ποταμό και το οποίο τους περισσότερους μήνες του χρόνου βρίσκεται μέσα στα νερά της λίμνης των Κρεμαστών. Κτίστηκε το 1659 και το όνομά του μάλλον οφείλεται στον Ηπειρώτη πρωτομάστορα που το κατασκεύασε Μανώλη Χρυσιώτη. Ως ξεχωριστός οικισμός αναφέρεται για πρώτη φορά το 1951 να απογράφεται στην τότε κοινότητα Δυτικής Φραγκίστας. Σύμφωνα με το σχέδιο Καλλικράτης μαζί με τη Δυτική Φραγκίστα, το Καρακάσι και τα Περουλαίικα αποτελούν την τοπική κοινότητα Δυτικής Φραγκίστας που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 έχει πληθυσμό 32 κατοίκους.

## Παραπομπές



Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Βασίλειος Ταρλατζής

O **Βασίλειος K. Ταρλατζής** (*MD, PhD, FRCOG-hon*) είναι ομότιμος καθηγητής και διακεκριμένος ερευνητής στο γνωστικό αντικείμενο της Μαιευτικής & Γυναικολογίας στο Αριστοτέλειο Πανεπιστήμιο Θεσσαλονίκης.

## Σταδιοδρομία
Υπήρξε από τους πρωτοπόρους της εξωσωματικής γονιμοποίησης στην Ελλάδα. Κατάφερε το 1987 να φέρει στον κόσμο, μαζί με τους συνεργάτες του Γ.  Μπόντη, Σ. Μανταλενάκη και Σεραφείμ  Λαγό, το πρώτο «παιδί του σωλήνα» στη χώρα μας.

Μετεκπαιδεύτηκε στο Πανεπιστήμιο Saint Mary’ s στο Λονδίνο στο Groningen της Ολλανδίας. Από το 1982-85 ειδικεύθηκε στο Yale όπου λειτούργησε μια από τις πρώτες μονάδες εξωσωματικής γονιμοποίησης  στις Η.Π.Α. Διετέλεσε Πρόεδρος της Διεθνούς Ομοσπονδίας Εταιρειών Γονιμότητας (I.F.F.S.) στης οποίας το Δ.Σ. είναι ακόμη και σήμερα μέλος. 
Ήταν ιδρυτικό μέλος και  διετέλεσε Πρόεδρος  της Ευρωπαϊκής Εταιρείας Ανθρώπινης Αναπαραγωγής και Εμβρυολογίας (ESHRE) της μεγαλύτερης επιστημονικής εταιρείας στον τομέα της Ανθρώπινης Αναπαραγωγής. Διοργάνωσε πληθώρα μετεκπαιδευτικών σεμιναρίων και συνεδρίων με τη συμμετοχή χιλιάδων Ελλήνων και ξένων συναδέλφων του. Έχει προβεί σε πολλές δημόσιες τοποθετήσεις και άρθρα για τα θέματα της εξωσωματικής γονιμοποίησης. 

## Διακρίσεις
Έχει λάβει πολλές διακρίσεις για το έργο του. Αναγορεύτηκε σε επίτιμο μέλος (*Honorary Member*) της Διεθνούς Ομοσπονδίας Εταιρειών Γονιμότητας στη Σαγκάη.

Ο Β. Ταρλατζής μαζί με συνεργάτες του έχει δημοσιεύσει περισσότερες από 650 πρωτότυπες εργασίες σε διεθνή συνέδρια και έγκριτα περιοδικά, ιδίως στο γνωστικό αντικείμενο της ανθρώπινης αναπαραγωγής. Το όλο ερευνητικό έργο του τυγχάνει ευρείας αναγνώρισης στη διεθνή επιστημονική κοινότητα με περισσότερες από 36.000 αναφορές και δείκτη h-index 86

## Παραπομπές


Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες μαιευτήρες
Κατηγορία:Έλληνες γυναικολόγοι
Κατηγορία:Καθηγητές Αριστοτελείου Πανεπιστημίου Θεσσαλονίκης
Καντόνι του Τσουγκ

Το **καντόνι του Τσουγκ** (, , ) είναι ένα από τα 26 καντόνια της Ελβετίας. Βρίσκεται στην κεντρική Ελβετία και πρωτεύουσά του είναι το Τσουγκ. Με 239 τετρ.χλμ., το καντόνι είναι ένα από τα μικρότερα σε έκταση ελβετικά καντόνια. Δεν χωρίζεται σε περιοχές, αλλά σε έντεκα δήμους.

## Διοίκηση
Ο ανώτερος δικαστής (Landammann) είναι ο επικεφαλής του καντονιού. Από την 1η Ιανουαρίου 2025 στο αξίωμα υπηρετεί ο Αντρέας Χόστετλερ.

## Παραπομπές


## Εξωτερικοί σύνδεσμοι
* 

Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Καντόνι του Φριμπούρ

Το **καντόνι του Φριμπούρ** (, ) βρίσκεται στην δυτική Ελβετία. Το καντόνι είναι δίγλωσσο, με τα δύο τρίτα των πολιτών να μιλούν γαλλικά και περίπου το ένα τρίτο γερμανικά. Και οι δύο είναι επίσημες γλώσσες στο καντόνι. Πήρε το όνομά του από την πρωτεύουσα του, το Φριμπούρ.

## Ιστορία
Στις όχθες της λίμνης Νεσατέλ και της λίμνης Μορά έχουν βρεθεί σημαντικά ίχνη προϊστορικών οικισμών.

Το καντόνι του Φριμπούρ προσχώρησε στην Ελβετική Συνομοσπονδία το 1481. Η περιοχή αποτελείται από εκτάσεις που προσχώρησαν στην πρωτεύουσα Φριμπούρ. Η σημερινή του έκταση επιτεύχθηκε το 1803 όταν αποκτήθηκε το Μουρτέν (Μορά). Το καντόνι εντάχθηκε στην αυτονομία των καθολικών καντονιών το 1846 (*Sonderbund*). Το επόμενο έτος, τα στρατεύματά του παραδόθηκαν στον ομοσπονδιακό στρατό.

## Διοίκηση
Την εκτελεστική εξουσία στο καντόνι ασκεί ο πρόεδρος του Κρατικού Συμβουλίου.Από την 1η Ιανουαρίου 2026 στο αξίωμα τελεί ο Φιλίπ Ντεμιέρ.

## Παραπομπές


Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Γκλάρους

Το **Γκλάρους** (, , ) είναι η πρωτεύουσα του καντονίου του Γκλάρους στην Ελβετία. Από την 1η Ιανουαρίου 2011, ο δήμος ενσωματώνει τους πρώην δήμους Ennenda, Netstal και Riedern.

## Διοίκηση
Επικεφαλής της κυβέρνησης (Landammann) είναι ο 
Κάσπαρ Μπέκερ από τις 5 Μαΐου 2024.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ελβετίας
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γερμανικά
Chrysler PT Cruiser

Το **Chrysler PT Cruiser** ήταν μικρομεσαίο πολυμορφικό αυτοκίνητο που κατασκευάστηκε από την αμερικανική αυτοκινητοβιομηχανία Chrysler, από τον Φεβρουάριο του 2000 μέχρι έως τις 9 Ιουλίου 2010, με ένα λίφτινγκ στα μέσα του 2005, για τη σεζόν (model year, έτος μοντέλου) του 2006. Σχεδιάστηκε από τον Bryan Nesbitt, ο οποίος μετά σχεδίασε και το Chevrolet HHR του 2005 - 2011, ένα άλλο παρόμοιας ρετρό αισθητικής αυτοκίνητο.

Το PT Cruiser ήταν μέρος του ρετρό κύματος νοσταλγίας που περιελάμβανε μοντέλα όπως το Volkswagen New Beetle του 1998 και το Mini Cooper του 2001. Αντί να αναβιώσει προηγούμενα ομώνυμα μοντέλα, το PT Cruiser υπενθύμισε την αισθητική των αυτοκινήτων των δεκαετιών του 1930 και του 1940, και είχε επηρεαστεί ιδίως πιο έντονα από το ασυνήθιστα αεροδυναμικό (για τα τότε στάνταρ) Chrysler Airflow του 1934 - 1937. Μέχρι τη λήξη της παραγωγής του, στις 9 Ιουλίου 2010, η συνολική παγκόσμια παραγωγή του PT Cruiser είχε φτάσει τα 1,35 εκατομμύρια αντίτυπα.

## Εκδοχές αμαξώματος
thumb|left|Chrysler PT Cruiser Convertible Limited 2.4 σε φωτογραφία του 2008.
thumb|left|Το ταμπλό ενός Chrysler PT Cruiser στο Σαλόνι Αυτοκινήτου του Σικάγο, τον Φεβρουάριο του 2005.

Εκτός από την στάνταρ 4-πορτη και 5-θέσια εκδοχή αμαξώματος, το διάστημα 2004 - 2008 διατέθηκε και ως 2-πορτο καμπριολέ, που κατασκευάστηκε από τον Ιανουάριο του 2004 έως τις 21 Δεκεμβρίου 2007.

## Ονομασία
Τα αρχικά **PT** κατά τη φάση της εξέλιξής του αυτοκινήτου, σήμαιναν «Plymouth Truck», λόγω του ότι το μοντέλο αρχικά προοριζόταν για την εταιρεία Plymouth, η οποία όμως διακόπηκε οριστικά στις 29 Ιουνίου 2001.

Κατά συνέπεια, τα αρχικά **PT** του μοντέλου παραγωγής αποφασίστηκε ήδη από το 2000 να σημαίνουν «Personal Transport» ή «Personal Transportation» Επίσης, **PT** ήταν και ο επίσημος κωδικός παραγωγής του PT Cruiser.

## Βραβεύσεις
Το PT Cruiser κατατάχθηκε στην πρώτη δεκάδα στη λίστα του αμερικανικού περιοδικού Car and Driver «10 Best Cars» το 2001 και κέρδισε τότε επίσης το βραβείο του Αυτοκινήτου της Χρονιάς στη Βόρεια Αμερική «North American Car Of The Year».

## Αναφορές


## Βιβλιογραφία
* Matt DeLorenzo, John Lamm: Chrysler PT Cruiser. MotorBooks International, 2000, ISBN 978-1-61060-874-9 (abgerufen am 9. April 2019).
* Robert Ackerson: Chrysler PT Cruiser: The book of Chryslers classic design for a modern age. Veloce Publishing Ltd, 2007, ISBN 978-1-84584-881-1 (abgerufen am 9. April 2019).

## Εξωτερικοί σύνδεσμοι

* https://consumerguide.com/ 2001 - 2010 Chrysler PT Cruiser

PT Cruiser
Κατηγορία:Αμερικανικά αυτοκίνητα
Οι Άγγελοι του Τσάρλι

[μικρογραφία|Οι τρεις αρχικές πρωταγωνίστριες της σειράς, από αριστερά προς τα δεξιά¨ [Τζάκλυν Σμιθ|Τζάκλιν Σμιθ, Φάρα Φόσετ και Κέιτ Τζάκσον]]
Οι ***Άγγελοι του Τσάρλι*** (αγγλικά: *Charlie’s Angels*) ήταν μία αμερικανική τηλεοπτική σειρά, αστυνομικού ενδιαφέροντος. Τους πρωταγωνιστικούς ρόλους κατείχαν, κατά καιρούς, τρεις γυναίκες, οι οποίες εργάζονταν ως ιδιωτικές ντετέκτιβ, κάτω από τις εντολές ενός αγνώστου επικεφαλής, του Τσάρλι, του οποίου άκουγαν μόνο τη φωνή. Στόχος τους ήταν η καταπολέμηση του εγκλήματος.

Η σειρά προβαλλόταν από το κανάλι ABC από τις 22 Σεπτεμβρίου 1976 έως τις 24 Ιουνίου 1981, ενώ στην Ελλάδα άρχισε να προβάλλεται από την ΕΡΤ το 1977.  Οι τρεις αρχικοί «Άγγελοι» ερμηνεύτηκαν από τις ηθοποιούς Κέιτ Τζάκσον, Φάρα Φόσετ και Τζάκλιν Σμιθ, ενώ στην πορεία υπήρξαν αντικαταστάσεις, καθώς προστέθηκαν οι Τσέριλ Λαντ, Τάνια Ρόμπερτς και Σέλεϊ Χακ. Το ρόλο του αγνώστου «Τσάρλι» υποδύθηκε φωνητικά ο Τζον Φορσάιθ, ενώ σημαντικός ήταν και ο ρόλος του Ντέιβιντ Ντόιλ (1929 – 1997), ο οποίος δεν έλειψε από επεισόδιο.

## Παραπομπές


## Πηγές
* Οι Άγγελοι του Τσάρλι στο ImdB Ανακτήθηκε στις 7/1/2021

Τσαρλι Αγγελοι
Κατηγορία:Τηλεοπτικά προγράμματα που έγιναν ταινίες
Fame

**Fame** (ελληνική απόδοση: **Στον Πυρετό της Δόξας**) ήταν Αμερικανική μουσικοχορευτική τηλεοπτική σειρά, που εστίαζε στις σχέσεις μερικών νεαρών φοιτητών μίας Σχολής Τεχνών στη Νέα Υόρκη. Η σειρά διήρκεσε περισσότερο από 5 έτη (7-1-1982 έως 18-5-1987, 136 επεισόδια), ενώ ήρθε και στην Ελλάδα. Βασικούς ρόλους σε αυτήν, ερμήνευσαν οι ηθοποιοί Albert Hague (1920 – 2001, στο ρόλο του καθηγητή Shorofsky), Ντέμπι Άλεν (στο ρόλο της διευθύντριας της Σχολής, Lydia Grant), Carol Mayo Jenkins, Carlo Imperato (Danny), Lee Curreri (Bruno), Gene Anthony Ray (Leroy, 1962-2003), Valerie Landsburg, (Doris), Erica Gimpel (Coco) , Ann Nelson (κυρία Berg, 1916 – 1992), Bill Hufsey κ.α. 

## Πηγές
* Η σειρά στο ImdB Ανακτήθηκε στις 7/1/2021

## Παραπομπές


Κατηγορία:Αμερικανικές τηλεοπτικές σειρές
Chevrolet HHR

Το **Chevrolet HHR** (ακρωνύμιο του **Heritage High Roof**) ήταν ένα ρετρό αισθητικής crossover, μπροστοκίνητο, 5-πορτο και 5-θέσιο αυτοκίνητο, που κατασκευάστηκε από την αμερικανική αυτοκινητοβιομηχανία Chevrolet, από τον Μάρτιο του 2005 μέχρι τον Μάιο του 2011. Από το 2007 έως το 2011, επίσης, η Chevrolet κυκλοφόρησε και μια 5-πορτη εκδοχή panel van του μοντέλου.

## Εισαγωγή
Ο σχεδιαστής του οχήματος ήταν ο Bryan Nesbitt, ο οποίος λίγο προηγουμένως είχε σχεδιάσει το Chrysler PT Cruiser (παραγωγή : 2000 - 2010), μικρομεσαίο πολυμορφικό αυτοκίνητο. Ο σχεδιασμός του οχήματος προοριζόταν να είναι μια μοντέρνα αναθεώρηση του Chevrolet Suburban του 1947-1955, το οποίο ήταν βασισμένο στο αγροτικό Chevrolet Advance Design. Για πρώτη φορά το HHR παρουσιάστηκε τον Ιανουάριο του 2005 στο Σαλόνι Αυτοκινήτου του Λος Άντζελες και μπήκε στη μαζική παραγωγή τον Μάρτιο του ίδιου έτους, για τη σεζόν (model year) του 2006.

## Συγγενικά μοντέλα
thumb|left|Chevrolet HHR στην Ιαπωνία.
Ο σχεδιασμός του βασίστηκε στην πλατφόρμα GM Delta του μητρικού ομίλου της General Motors, η οποία χρησιμοποιήθηκε επίσης στα Chevrolet Cobalt, Pontiac G5 και Saturn Ion.

## Διαθεσιμότητα
Το HHR κατασκευαζόταν στο Μεξικό και ήταν διαθέσιμο στη Βόρεια Αμερική, ενώ εξαγόταν και στην Ιαπωνία, καθώς και στην Ευρώπη. Στις αρχές του 2009, το HHR διακόπηκε από την αγορά του Μεξικού, λόγω χαμηλών πωλήσεων.

Το τελευταίο τέταρτο του έτους 2010, η Chevrolet ανακοίνωσε επίσημα ότι το HHR θα διακοπεί μετά τη σεζόν (model year) του 2011, με τα τελευταία αντίτυπα του HHR να είναι διαθέσιμα στις αντιπροσωπείες γύρω στα τέλη Ιανουαρίου με αρχές Φεβρουαρίου του 2011. Κάποια HHR ήταν επίσης διαθέσιμα για εταιρικές πωλήσεις μέχρι και τον Μάιο του 2011, ενώ μέσα στον ίδιο μήνα το μοντέλο αποσύρθηκε οριστικά από την παραγωγή.

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years).

## Δείτε επίσης
* Chevrolet SSR
* Chevrolet Advance Design, το pick-up της Chevrolet των ετών 1947 - 1955.

## Παραπομπές


## Εξωτερικοί σύνδεσμοι
* 

HHR
Κατηγορία:Αυτοκίνητα SUV
Ford Model TT

left|thumb|Ford Model TT σε έκδοση μίνι λεωφορείου.

Το **Ford Model TT** ήταν ένα μικρό φορτηγό που κατασκευαζόταν από την αμερικανική αυτοκινητοβιομηχανία Ford, από το 1917 μέχρι το 1928. Το φορτηγό ήταν βασισμένο στο Model T. Οι πιο αξιοσημείωτες διαφορές είναι ότι το Model TT είχε ισχυρότερη ανάρτηση και μακρύτερο και ενισχυμένο πλαίσιο. Υπήρξαν και αγροτικά (pick-up) Model T, αλλά αυτά ήταν μικρότερα σε μήκος.

Αρχικά, μέχρι το 1924, επωλείτο μόνο η πλατφόρμα του οχήματος και ο πελάτης έπρεπε να προσθέσει το υπόλοιπο αμάξωμα. Η παραγωγή του φορτηγού συνολικά σταμάτησε το 1928 παγκοσμίως και αντικαταστάθηκε από το Ford Model AA.

## Εικόνες

File:1919FordModelTT.jpg|Ford Model TT του 1919 σε μουσείο
File:Ford Shell Fuel Lkw IMG 20180417 192801.jpg |Ford Model TT βυτιοφόρο του 1926
File:Ford TT ombyggd.jpg |Ένα Ford TT που χρησιμοποιείτε ως λεωφορείο στο Skanör της Σουηδίας το 1920
File:15 23 1089 ford museum.jpg |Blue Bird σχολικό λεωφορείο βασισμένο σε σασί Ford Model TT


Κατηγορία:Αγροτικά
Κατηγορία:Επαγγελματικά αυτοκίνητα
TT
Κατηγορία:Αμερικανικά αυτοκίνητα
Κηλαστρώδη

Τα **Κηλαστρώδη** (λατ. *Celastrales*) είνια τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των κυαμιδών (fabids) του κλάδου των ροδιδών (rosids).

## Ταξινόμηση
### Σύστημα APG IV
Στο σύστημα APG III στην τάξη αυτήν εντάχτηκαν μόνο δυο οικογένειες. Η ίδια ταξινόμηση  διατηρήθηκε και στο σύστημα APG IV:
* *Celastraceae* (Κηλαστροειδή)
* *Lepidobotryaceae* (Λεπιδοβοτρυοειδή)

### Σύστημα APG II
Σύμφωνα με το σύστημα APG II η τάξη των Κηλαστρωδών περιλαμβάνει τις εξής οικογένειες:
* *[[Celastraceae]]*
* *[[Lepidobotryaceae]]*
* *[[Parnassioideae]]*
* *[[Lepuropetalon]]*

### Πιο παλιά συστήματα
Στο σύστημα του Κρόνκουιστ η τάξη είχε πολύ πιο μεγάλο μέγεθος:
* *[[Aextoxicaceae]]*
* *[[Aquifoliaceae]]*
* *[[Cardiopteridaceae]]*
* *[[Celastraceae]]*
* *[[Corynocarpaceae]]*
* *[[Dichapetalaceae]]*
* *[[Geissolomataceae]]*
* *[[Hippocrateaceae]]*
* *[[Icacinaceae]]*
* *[[Icacinaceae]]*
* *[[Stackhousiaceae]]*
* *[[Tepuianthaceae]]*

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Κηλαστρωδών σύμφωνα με το σύστημα APG IV (2016)
 

## Παραπομπές


## Εξωτερικοί σύνδεσμοι
*
Fordson E83W

Το **Fordson E83W** ήταν φορτηγάκι βαν που παράχθηκε από το βρετανικό παράρτημα της Ford. Η παραγωγή του E83W ξεκίνησε το 1938 και έληξε το 1957. Το φορτηγό αυτό αντικατέστησε τις επαγγελματικές εκδόσεις του Ford Pilot.

right|thumb|Fordson E83W.

Το E83W είχε ως στόχο τις μικρές εμπορευματικές μεταφορές και το λιανεμπόριο, τομείς στους οποίους πούλησε καλά. Κατά τη διάρκεια και μετά τον Δεύτερο Παγκόσμιο Πόλεμο, με βάση την πλατφόρμα E83W, κατασκευάστηκαν πολλές εξειδικευμένες εκδόσεις, όπως κινητές καντίνες, φορτηγά παγωτού και ακόμη και πυροσβεστικές αντλίες. Από το 1952, διατέθηκε και με την επωνυμία **Thames E83W***.* 

Τελικά αντικαταστάθηκε από το Ford Thames 400E.
Ford Thames 400E

right|thumb|Ford Thames 400E

Το **Ford Thames 400E** ήταν επαγγελματικό φορτηγάκι βαν που κατασκευάστηκε από τη βρετανική Ford και κυκλοφόρησε το 1957. Η παραγωγή της σειράς συνεχίστηκε μέχρι τον Σεπτέμβριο του 1965, οπότε είχαν κατασκευαστεί συνολικά 187.000 αντίτυπα. 

Στα μέσα της δεκαετίας του 1950, η Ford Αγγλίας υστερούσε πολύ πίσω από τον ανταγωνισμό στην ελαφριά εμπορική αγορά. Το μοντέλο που εξακολουθούσε να προσφέρεται μέχρι το 1957 ήταν το αξιόπιστο, αλλά απαρχαιωμένο, Fordson E83W, κυκλοφόρησε πρώτη φορά το 1938.

Αντικαταστάθηκε από το φορτηγάκι Ford Transit.


Thames 400E
Μαλπιγειώδη

Τα **Μαλπιγειώδη** (λατ. *Malpighiales*) είνια τάξη των αγγειόσπερμων φυτών που είναι ευρέως διαδεδομένα σε όλο τον κόσμο. Σύμφωνα με το σύστημα APG IV περιλαμβάνει 36 οικογένειες, 716 γένη και 16 065 είδη.
 
Σε πιο παλιά παραδοσιακά συστήματα ταξινόμησης όπως σύστημα του Κρόνκουιστ τέτοια τάξη δεν υπήρχε και οι οικογένειες της τάξης αυτής κατατάσσονταν σε 13 διαφορετικές τάξεις, μερικές από τις οποίες δεν ανήκουν στην υφόμοταξία Ροδίδων.
 
Τα φυτά που περιλαμβάνονται σε αυτή την τάξη διαφέρουν πάρα πολύ μορφολογικά και φαινοτυπικά. Για παράδειγμα στην τάξη Μαλπιγειώδη ανήκει το γένος *Ίον* (*Viola*) δηλ. οι βιολέτες που είναι ποώδη φυτά, και το γένος *Λεύκη* (*Populus*) δηλ. οι λεύκες που είναι μεγάλα δένδρα ύψους έως και 60 μ.
 
## Ταξινόμηση
Σύμφωνα με το σύστημα APG IV (2016) η τάξη των Μαλπιγειώδων περιλαμβάνει 36 οικογένειες:

## Οικονομική σημασία
[250px|μικρογραφία|δεξιά|Τα άνθη του είδους [Λινάρι|Λίνον το χρησιμώτατον]]
Πολλά φυτά που ανήκουν σε αυτήν την τάξη έχουν σημαντική οικονομική και γεωργική σημασία. Πιο σπουδαίο και παλιότερο φυτό που καλλιεργείται σε αρκετά μεγάλες εκτάσεις είναι το λινάρι ή Λίνον το χρησιμώτατον (*Linum usitatissimum*). Άλλο ένα φυτό που καλλιεργείται και καταναλώνεται από ανθρώπους είναι η Μανιότη η εδώδιμος ή μανιόκα (*Manihot esculenta*). Επίσης μεγάλη οικονομική σημασία έχει το καουτσουκόδεντρο (*Hēvea brasiliēnsis*) - η πηγή του φυσικού καουτσούκ.

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Μαλπιγειωδών σύμφωνα με το σύστημα APG IV (2016).
 

## Παραπομπές
Βαλκανικοί Αγώνες Στίβου 1932 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1932 πραγματοποιήθηκε στις 15 Οκτωβρίου στο Παναθηναϊκό Στάδιο.

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Νικόλαος Παπανικολάου για τρίτη συνεχή φορά μπροστά από τον Γιουγκοσλάβο Γιοβάν Μίκιτς. Το χάλκινο μετάλλιο κατέκτησε ο Κ. Ελευθεριάδης. Η Ελλάδα κέρδισε το αγώνισμα για τέταρτη συνεχόμενη χρονιά. Έλαβαν μέρος 8 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 15 Οκτωβρίου.

## Μετέχουσες χώρες
Στο αγώνισμα συμμετείχαν 8 αθλητές από 5 χώρες.

## Πίνακας μεταλλίων (1929—1932)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1932.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1932
1932
Όλυμπος (γαλακτοβιομηχανία)

Η **Όλυμπος** είναι ελληνική εταιρεία γαλακτοκομικών προϊόντων που εδρεύει στα Τρίκαλα της Θεσσαλίας.

## Ιστορία
Ιδρύθηκε το 1965 από μια αγροτική συνεργασία στη Λάρισα, με την υποστήριξη της Αγροτικής Τράπεζας.

Το 2000, η εταιρεία άλλαξε ιδιοκτησία και η βιομηχανική της βάση μεταφέρθηκε στα Τρίκαλα.

Το 2018, κατείχε τη δεύτερη θέση των πωλήσεων γαλακτοκομικών προϊόντων στην ελληνική αγορά με εξαγωγές σε 34 χώρες.

## Παραπομπές


## Εξωτερικοί σύνδεσμοι
* 

Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Λεόν Γκωμόν

Ο **Λεόν Γκωμόν** (, 10 Μαΐου 1864 - 9 Αυγούστου 1946) ήταν Γάλλος εφευρέτης, μηχανικός και βιομήχανος, πρωτοπόρος της παγκόσμιας κινηματογραφικής βιομηχανίας.

## Βιογραφία
Ο Λεόν Γκωμόν γεννήθηκε στις 10 Μαΐου 1864 στο Παρίσι. Ήταν προικισμένος με μηχανικό μυαλό που τον οδήγησε στην κατασκευή οργάνων ακριβείας. Από την παιδική του ηλικία, γοητεύτηκε από την τεχνική της φωτογραφίας. Αφιέρωσε τις έρευνές του στη φωτογραφία και το 1895 δημιούργησε τον «Χρονοφωτογράφο», συσκευή με την οποία πέτυχε την κινούμενη φωτογραφία. Λίγο αργότερα από τους αδελφούς Λυμιέρ κατασκεύασε κινηματογραφικές μηχανές και παρήγαγε τα πρώτα βιομηχανικά μηχανήματα για την επεξεργασία των φιλμ. 
αριστερά|μικρογραφία|300x300εσ|Προβολέας ταινιών Gaumont Kalee του 1930, Μουσείο Κινηματογράφου, Λονδίνο
Το 1895, δημιούργησε στην περιοχή Μπυτ-Σωμόν του Παρισιού κινηματογραφικά στούντιο, την Gaumont Film Company, εταιρεία που έχει επιβιώσει και είναι η παλαιότερη εν λειτουργία κινηματογραφική εταιρεία του κόσμου. Ανέθεσε την καλλιτεχνική διεύθυνση της παραγωγής του αρχικά στην γραμματέα του Αλίς Γκι και τον Βικτωρέν Ζασέ και αργότερα στον Λουί Φεγιάντ. Το λογότυπο της εταιρείας ήταν η χαρακτηριστική «Μαργαρίτα», που πήρε το όνομά του από το όνομα της μητέρας του. Το 1911 εγκατέστησε στο Φλάσινγκ των ΗΠΑ στούντιο και εργαστήρια για ταινίες. Το 1911 επίσης, έγιναν τα εγκαίνια της αίθουσας θεαμάτων Γκωμόν-Παλάς, στην πλατεία Κλισί στο Παρίσι, η μεγαλύτερη στον κόσμο εκείνη την εποχή με 6.000 θέσεις.

Είναι επίσης ο εφευρέτης των πρώτων τεχνικών του ομιλούντος κινηματογράφου (1902), για τις οποίες έλαβε διπλώματα ευρεσιτεχνίας, με συγχρονισμένο συνδυασμό του κινηματογράφου και του φωνογράφου, καθώς και του έγχρωμου κινηματογράφου με τεχνική τριχρωμίας που εφαρμόστηκε το 1912.

Υπήρξε μία από τις δύο κυρίαρχες δυνάμεις (μετά τον Σαρλ Πατέ) στην παραγωγή ταινιών σε όλη την Ευρώπη, όμως ο Α΄Παγκόσμιος Πόλεμος επηρέασε βαθιά τις επιχειρηματικές του δραστηριότητες. Ωστόσο, πριν αποσυρθεί το 1930, είχε κατασκευάσει μια από τις σημαντικότερες κινηματογραφικές εταιρείες στην ιστορία του κινηματογράφου.

Ο Λεόν Γκωμόν ήταν παντρεμένος από το 1888 με την Καμίγ Μαγιάρ (1860-1933) και απέκτησαν πέντε παιδιά. Πέθανε στις 9 Αυγούστου 1946 στο Σαιν-Μαξίμ, στο νομό Βαρ στο νότο της Γαλλίας, όπου είχε αποσυρθεί. 

## Παραπομπές


## Εξωτερικοί σύνδεσμοι
* 

Κατηγορία:Κινηματογράφος στη Γαλλία
Κατηγορία:Γάλλοι εφευρέτες
Κατηγορία:Πρωτοπόροι του κινηματογράφου
Κατηγορία:Γάλλοι παραγωγοί ταινιών